Agpapaagas Kadi Dagiti Saksi ni Jehova?
Wen, agpapaagas dagiti Saksi ni Jehova. Uray no ikagkagumaanmi nga aywanan ti salun-atmi, adda latta tiempo a ‘kasapulanmi ti mangngagas.’ (Lucas 5:31) Kinapudnona, kas iti Kristiano idi umuna a siglo a ni Lucas, doktor ti dadduma kadagiti Saksi ni Jehova.—Colosas 4:14.
Nupay kasta, saanmi nga awaten ti dadduma a pamay-an ti panangagas a maikontra kadagiti prinsipio ti Biblia. Kas pagarigan, saankami nga agpapayalison iti dara gapu ta iparit ti Biblia ti panangusar iti dara kas pangsustiner iti bagi. (Aramid 15:20) Iparit met ti Biblia ti pamay-an ti panangagas a nainaig iti espiritismo.—Galacia 5:19-21.
Nupay kasta, adu ti pamay-an ti panangagas a saan a maikontra kadagiti prinsipio ti Biblia. Gapuna, personal a desision ti maysa no ania ti pilienna a pannakaagas. Mabalin nga awaten ti maysa a Saksi ti maysa a kita ti agas wenno pamay-an ti pannakaagas, idinto ta saan a kayat dayta ti sabali a Saksi.—Galacia 6:5.
ilo_Latn ilo_Latn ilo_Latn ilo_Latn